和郭子駿見寄
作者：洪朋
朝代：宋

paragraphs: 西山南浦鬰相望，中有萬里之長江。
籃輿何許訪有道，江亭垂柳復垂楊。
道家諸天屹高閣，井冽寒泉亦不惡。
胡携蒼璧澡雪我，爲我託乘上寥廓。
晚吟蕭寺攬層軒，龍蛇參天清晝寒。
炎官火傘吁可畏，清風枕簟不知還。
歸來惠我唾珠玉，明窗棐几頗三復。
小人塵埃故無奇，拜命一辱聊報之。